Pridvorice

**Pridvorice** je naselje u Srbiji u opštini Smederevska Palanka u Podunavskom okrugu. Prema popisu iz 2002. bilo je 870 stanovnika (prema popisu iz 1991. bilo je 1004 stanovnika).

## Historija
Selo Pridvorice je praktično predgrađe Smederevske Palanke i udaljno je svega pet kilometara od centra grada. Centar sela je dva kilometra udaljen od Jasenice i nalazi se na levoj obali ove reke. Atar sela Pridvorice se na severu graniči sa Smederevskom Palankom i Glibovcem, na zapadu sa Ratarima, sa južne strane su Cerovac i Mramorac dok se preko Jasenice nalazi selo Vodice.

Selo leži jugozapadno od Palanke. Ima dosta podataka koji svedočie da je u ataru Pridvorice postojalo naselje još u srednjem veku. Svi putnici koji u srednjem veku prolazili ovuda i išli Smederevskim Drumom pominju naselje Nekudim kao znatnije mesto. Opisujući put kroz Despotovinu, Brojkijer pominje «*Nikodem*,» kao «varoš slično selu, gde je našao Despota gde iđaše da lovi sa sokolovima na reci» U Nekudumu je 13. novembra 1428. g. despot Đurađ potpisao povelju, kojom je Dubrovčanima potvrdio one povelje, koje su imali za vreme despota Stevana Srednjovekovni Nekudim bio je ateru današnje Pridvorice.

Predanje veli da je na mestu Jabučaru, kod Stošića kuća, bila crkva Podvorica, po kojoj je selo dobilo ime.

Pridvorica se pominje u aračkim spisima iz prvih desetina 19. veka, ale ne pod današnjim, već pod drugim imenom. U aračkim spiskovima iz 1822. g. pominje se naselje «*Šatronja*» sa 12 kuća, a to je današnja Pridvorica.
Godine 1846.selo je imalo 32 kuće, a po popisu iz 1921. g. u selu je bilo 212 kuća sa 1079 stanovnika.

Pridvorica se deli na dva kraja: Gprnji i Donji kraj. Predanje veli da je Donji Kraj stariji i da se tu naselilo devet kuća od kojih su bile ove porodice: Stošići i Damnjanovići, starinom iz kruševačke Tešice; Ilići, Milovanovići, Milosavljevići (staro im je prezime Bučukovići), starinom od Leskovca; Stevanovići (Mladenovići), doseljeni od Leskovca i Cvetkovići, čiji je deda došao od Pirota. Ostale su porodice kasnije dolazile i ima znatan broj doseljenika iz jaseničkog i kačerskog sreza. Naročito ima dosta doseljenika iz Prijana, zaseoka sela Brezovca (Jasenica). Selo ima školu od 1898. godine. Crkvu nije imalo.. (podaci krajem 1921. godine).

## Demografija
U naselju Pridvorice živi 684 punoletna stanovnika, a prosečna starost stanovništva iznosi 40,5 godina (39,3 kod muškaraca i 41,8 kod žena). U naselju ima 263 domaćinstva, a prosečan broj članova po domaćinstvu je 3,31.

Ovo naselje je velikim delom naseljeno Srbima (prema popisu iz 2002. godine).

## Reference

## Literatura
* „Naselja“ knj.13. dr. B. M. Drobnjaković (1925 g.)Smederevsko Podunavlje i Jasenica
* Izvor Monografija Podunavske oblasti 1812-1927 sastavio Dr, Vladimir Margan objavjeno (1927 g.)„Napredak Pančevo,,
* „Letopis“: *Podunavska mesta i običaji* Marina (Beč 1999 g.) Letopis period 1812 – 2009 g. Sastavio od Pisanih tragova, Letopisa, po predanju mesta u Južnoj Srbiji, mesta i običaji nastanak sela ko su bili Doseljenici čime se bavili meštani
* *Napomena*
U uvodnom delu autor je dao kratak istorijski pregled ovog područja od praistorijskih vremena do stvaranje države Kraljevine Srba, Hrvata i Slovenaca. Najveći prilog u ovom delu čine *,»Letopisi«* i trudio se da ne propusti nijednu važnu činjenicu u prošlosti opisivanih mesta.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)